Na temelju članka 98. Zakona o odgoju i obrazovanju u osnovnoj i srednjoj školi (Narodne novine, 87/08., 86/09., 92/10., 105/10., 90/11., 16/12., 86/12., 94/13., 152/14. i 7/17) i članka 47. podstavka 3. Statuta Osnovne škole „Dobriša Cesarić“ Osijek (KLASA: 012-03/15-01/1, URBROJ: 2158/21-15-1 od 16. travnja 2015. i KLASA: 602-02/16-01, URBROJ: 2158/21-16-13 od 14. siječnja 2016.), Školski odbor Osnovne škole „Dobriša Cesarić“ Osijek uz prethodnu suglasnost Grada Osijeka kao osnivača KLASA: 012-03/15-01/6, URBROJ: 2158/01-02-17-9 od 1. lipnja 2017. na sjednici održanoj 12. lipnja 2017. godine donio je

**IZMJENE I DOPUNE STATUTA**

**OSNOVNE ŠKOLE „ DOBRIŠA CESARIĆ“ OSIJEK**

Statut Osnovne škole „Dobriša Cesarić“ Osijek (KLASA: 012-03/15-01/1, URBROJ: 2158/09-15-01 od 16. travnja 2015. i KLASA: 602-01/16-01, URBROJ: 2158/21-16-13 od 14. siječnja 2016.) mijenja se kako slijedi:

Članak 1.

U članku 94. stavak 5. briše se

Članak 2.

Članak 139. mijenja se i glasi:

„Izostanak učenika s nastave, u slučaju pravodobnog zahtjeva roditelja, može odobriti:

– učitelj za izostanak tijekom nastavnoga dana, na usmeni ili pisani zahtjev učitelju neposredno prije početka nastave

– razrednik za izostanak do tri (pojedinačna ili uzastopna) radna dana uz usmeni ili pisani zahtjev najkasnije jedan dan prije izostanka

– ravnatelj za izostanak do sedam (uzastopnih) radnih dana, uz pisani zahtjev ravnatelju za izostanak najkasnije tri dana prije izostanka

– učiteljsko vijeće za izostanak do petnaest (uzastopnih) radnih dana, uz pisani zahtjev učiteljskom vijeću najkasnije osam dana prije izostanka

Izostanak učenika s nastave u trajanju duljem od tri radna dana obavezno je opravdati dostavljanjem liječničke potvrde ili odgovarajuće potvrde nadležne institucije, ustanove ili druge fizičke ili pravne osobe u roku od pet (5) dana od povratka učenika na nastavu.

Roditelj učenika može više puta godišnje (usmeno ili pismeno) opravdati izostanak svog djeteta u trajanju do tri radna dana, a za koje nije pravodobno podnesen zahtjev, što je moguće prije, a najkasnije u roku tri (3) dana od dana izostanka s nastave.“

Članak 3.

U članku199. dodaje se podstavak 10. koji glasi:

„ -i drugi akti u skladu sa Zakonom i ostalim propisima.“

Članak 4.

Ove Izmjene i dopuna Statuta Osnovne škole „Dobriša Cesarić“ Osijek stupaju na snagu osmoga dana od dana objave na oglasnoj ploči Škole.

KLASA: 602-02/17-01

URBROJ: 2158/21-17-376

Predsjednica Školskog odbora:

Snježana Laksar

\_\_\_\_\_\_\_\_\_\_\_\_\_\_\_\_\_\_\_\_\_

Ove izmjene i dopuna Statuta Osnovne škole „Dobriša Cesarić“ Osijek objavljene su na oglasnoj ploči Škole dana 12. lipnja 2017. godine i stupile su na snagu dana 20. lipnja 2017. godine.

Ravnateljica:

\_\_\_\_\_\_\_\_\_\_\_\_\_\_\_\_\_\_